Babelscape/SREDFM huggingface dataset:
दीक्षाभूमि

दीक्षाभूमि भारत में बौद्ध धर्म का एक प्रमुख केन्द्र है। यहाँ बौद्ध धर्म की पुनरूत्थान हुआ है। महाराष्ट्र राज्य की उपराजधानी नागपुर शहर में स्थित इस पवित्र स्थान पर बोधिसत्त्व डॉ॰ भीमराव आंबेडकर जी ने १४ अक्टूबर १९५६ को पहले महास्थविर चंद्रमणी से बौद्ध धम्म दीक्षा लेकर अपने 5,00,000 से अधिक अनुयायिओं को बौद्ध धर्म की दीक्षा दी थी। त्रिशरण, पंचशील और अपनी 22 प्रतिज्ञाएँ देकर डॉ॰ आंबेडकर ने हिंदू दलितों का धर्मपरिवर्तन किया। अगले दिन फिर 15 अक्टूबर को 3,00,000 लोगों को बौद्ध धम्म की दीक्षा दी और स्वयं भी फिर से दीक्षीत हुए। देश तथा विदेश से हर साल यहाँ 25 लाख से अधिक आंबेडकरवादी और बौद्ध अनुयायी आते हैं। हर साल 14 अक्टूबर को यहाँ हजारों की संख्या में लोग बौद्ध धर्म परावर्तित होते रहते हैं। यहां 14 अक्टूबर 2015 में 50,000 दीक्षीत हुए हैं। 14 अक्टूबर 2016 में 20,000 और 25 अक्टूबर 2016 को मनुस्मृति दहन दिवस के उपलक्ष में 5,000 ओबीसी लोगों ने बौद्ध धर्म की दीक्षा ली है।

महाराष्ट्र सरकार ने दीक्षाभूमि को 'अ' वर्ग ('ए' क्लास) पर्यटन क्षेत्र का दर्जा दिया है। नागपुर शहर के सभी धार्मिक व पर्यटन क्षेत्रों में यह पहला स्थल है, जिसे 'ए' क्लास का दर्जा प्राप्त हुआ है।
thumb|left|450px|दीक्षाभूमि पर स्थित बोधिवृक्ष
रोगभ्रम

right|thumb|300px|रोगभ्रम
शरीर के किसी अंग में रोग की कल्पना, या अपने स्वास्थ्य के संबंध में निरंतर दुश्चिंता, अटूट व्यग्रता और अतिचिंता की स्थिति को रोगभ्रम (Hypochondriasis) कहते हैं। 

अतिचिंता का केंद्र शरीर के एक अंग से दूसरे अंग में स्थानांतरित हो सकता है, जैसे कभी आमाशय के रोग की अनुभूति और अगले सप्ताह गुर्दे की बीमारी का भ्रम और फिर कभी फेफड़ों में शिकायत जान पड़ना। इसमें शरीर का कोई अंग निरापद नहीं रहता और इसके लक्षण अनेक आग्रही, या परिवर्तनशील हो सकते हैं। यह व्यक्ति को छद्मरोगी बना देता है और इस प्रकार की व्यग्रता से व्यक्ति की हानि हो सकती है।
मैराथन

[[बर्लिन मैराथन]] २००७ के प्रतियोगी
[[लंदन मैराथन]] १९९० के प्रतियोगी

मैराथन लंबी दूरी की दौड़ प्रतियोगिता है जिसकी आधिकारिक दूरी 42.195 किलोमीटर (26 मील और 385 गज) है, यह आमतौर पर सड़क दौड़ के तौर पर दौड़ी जाती है। यह दौड़ यूनानी सैनिक फ़िडिप्पिडिस की एक हरकारे के तौर पर मैराथन के युद्ध(इसी से दौड़ का नाम पड़ा) से एथेंस तक की दौड़ की याद में स्थापित की गई थी। इस किंवदंती की सच्चाई में शक है, हेरोडोटस के वृत्तांत में खास तौर पर विरोधाभास मिलता है।

1896 के ओलंपिक खेल में मैराथन एक नायाब दौड़ थी, हालाँकि दूरी का मानकीकरण 1921 तक ही हो पाया। पूरी दुनिया में हर साल 500 मैराथन आयोजित होते हैं, इनमें अधिकांश धावक शौकिया होते हैं। बड़े मैराथनों में दसियों हज़ारों धावक भी हो सकते हैं।
रामेश्वरम् द्वीप

रामेश्वरम् द्वीप या पाम्बन द्वीप (), भारत के प्रायद्वीपीय भाग और श्रीलंका के मध्य स्थित एक द्वीप है। द्वीप भारत का हिस्सा है और इसका प्रशासन तमिलनाडु राज्य के रामनाथपुरम् जिले के अधीन आता है। रामेश्वरम नामक हिन्दु तीर्थ स्थान इस द्वीप पर ही स्थित है। 
पंबन द्वीप पर अति महत्वकांक्षी सेतु समुद्रम परियोजना प्रस्तावित थी जिस पर सुप्रीम कोर्ट ने 2010 में रोक लगा दी।
अदन की खाड़ी

अदन की खाड़ी (; "ख़लीज़ अदन") अरब सागर मे, यमन (अरब प्रायद्वीप के दक्षिणी तट) और सोमालिया (अफ्रीका का सींग) के मध्य स्थित है। लाल सागर और अदन की खाड़ी को केवल 20 किलोमीटर चौड़ा बाब अल-मन्देब जलडमरूमध्य आपस में जोड़ता है।
यह जलमार्ग उस स्वेज नहर जलयान मार्ग का एक महत्त्वपूर्ण भाग है, जो भूमध्य सागर को अरब सागर के द्वारा हिन्द महासागर से जोड़ता है और इस खाड़ी को प्रति वर्ष लगभग 21,000 जलयान पार करते हैं। इस खाड़ी में समुद्री डाकुओं द्वारा बड़े पैमाने पर की जा रहीं गतिविधियों के चलते इसे 'जलदस्यु मार्ग' भी कहते हैं।
चीयर्स

"चीयर्स" एक अमेरिकी स्थितिपरक कॉमेडी टीवी धारावाहिक है जिसे 1982 से 1993 तक ग्यारह सीज़न तक प्रसारित किया गया। इसका निर्माण पारामाउंट नेटवर्क टेलीविजन के साथ मिलकर चार्ल्स/बुरोस/चार्ल्स प्रोडक्शन द्वारा किया गया, जिसका प्रसारण एनबीसी ब्रोडकास्टिंग में किया गया था, जेम्स बुरोस, ग्लेन चार्ल्स और लेज चार्ल्स की एक टीम द्वारा इसका निर्माण किया गया। इस शो का नाम बौस्टन, मैसाचुसेट्स के चीयर्स बार ("चीयर्स" टोस्ट के लिए नाम) पर रखा गया, जहाँ स्थानीय लोग शराब पीने, आराम करने, बातचीत करने और आनंद उठाने के लिए इकट्ठा होते हैं। इस कार्यक्रम के थीम गीत को जुडी हार्ट एंजेलो और गेरी पोर्टनोय द्वारा लिखा गया और पोर्टनोय द्वारा प्रदर्शित किया गया, इसका प्रसिद्ध समवेत गान, "व्हेयर एवरीबॉडी नोज योर नेम" शो का टैगलाइन बना।

30 सितंबर 1982 को अपने प्रीमियर के बाद, यह पहले सीज़न के दौरान लगभग बंद ही हो चुका था, क्योंकि इसके प्रीमियर के समय रेटिंग्स में इसे अंतिम स्थान दिया गया था (77 शो में से 77वां). हालांकि, अंततः संयुक्त राज्य में "चीयर्स" एक हाई रेंकिंग टेलीविजन शो बन गया था, इसके ग्यारह सीज़न में आठवें रैंक के दौरान इसने टॉप-टेन रेटिंग हासिल की, जिसमें एक सीज़न में यह #1 पर था और इसने एनबीसी के "मस्ट सी थर्सडे" लाइनअप में काफी समय बिताया। व्यापक रूप से देखे गए इसके श्रृंखला समापन को 20 मई 1993 को प्रसारित किया गया था। इस कार्यक्रम के 270 एपिसोड को दुनिया भर में सफलता पूर्वक प्रसारित किया गया और इसने उस समय के 117 रिकॉर्ड नामांकन में से 28 एमी पुरस्कार अर्जित किया। फ्रेज़िएर क्रेन के चरित्र (केल्से ग्रामर द्वारा निभाया गया) को इनके खुद के उप-कार्यक्रम, "फ्रेज़िएर" में प्रदर्शित किया गया और इसे भी ग्यारह सीज़न लिए प्रदर्शित किया गया जिसमें केवल क्रिस्टी अले और दिवंगत निकोलस कोलासेंटो को छोड़कर, "चीयर्स" के सभी प्रमुख और अन्य कलाकारों ने अतिथि भूमिकाएं निभाईं। .
नौगम्यता

नौगम्य सूचक, प्रवेश [[फ्रीमेंटल]] बंदरगाह, [[वेस्टर्न ऑस्ट्रेलिया]] और [[स्वान नदी, पश्चिमी ऑस्ट्रेलिया]]
किसी जलनिकाय, जैसे कि एक नदी, नहर, या झील को नौगम्य (नौ=पानी+गमन=जाना) उस स्थिति में कहा जाता है, यदि इसकी गहराई, चौड़ाई और इसकी गति इतनी हो कि कोई जलयान इसे आसानी से पार कर जाये। राह में आने वाली बाधायें जैसे कि चट्टाने और पेड़ ऐसे हों कि उनसे आसानी से बचकर निकला जा सके, साथ ही पुलों की निकासी भी पर्याप्त होनी चाहिए (यह इतने ऊँचे हों कि पोत इनके नीचे से निकल जाये)। पानी की उच्च गति और आमतौर पर शीत ऋतु में जमने वाली बर्फ किसी जलमार्ग को अनौगम्य बना सकती है।

नौगम्यता संदर्भ पर निर्भर करती है: एक छोटी नदी एक छोटी नाव के लिए नौगम्य हो सकती है पर एक क्रूज जहाज के लिए यह अनौगम्य होती है। उथली नदियों को जलपाश, जो पानी की गहराई बढ़ाने के साथ इसे विनियमित भी करता है, की संस्थापना के द्वारा नौगम्य बनाया जा सकता है। नदियों को नौगम्य बनाने की एक दूसरी विधि निकर्षण है।
शैलीविज्ञान

शैलीविज्ञान (stylistics) शब्द दो शब्दो से मिलकर बना है- शैली और विज्ञान, जिसका शाब्दिक अर्थ है 'शैली का विज्ञान' अर्थात‌‌‌‌ जिस विज्ञान में शैली का वैज्ञानिक एवं व्यवस्थित रूप सें अध्ययन किया जाए वह शैलीविज्ञान है। ’शैली’ शब्द अंग्रेजी के स्टाइल (Style) शब्द का हिन्दी रूपान्तर है। उसी प्रकार 'शैलीविज्ञान' अंग्रेजी के स्टाइलिस्टिक्स (Stylistics) है।

शैलीविज्ञान भाषाविज्ञान एवं साहित्यशास्त्र दोनों की सहायता लेता हुआ भी दोनों से अलग स्वतंत्र विज्ञान है। शैलीविज्ञान एक ओर भाषाशैली का अध्ययन साहित्यशास्त्र के सिद्धांतों के आधार पर करता है, जिसमें रस, अलंकार, वक्रोक्ति, ध्वनि, रीति, वृत्ति, प्रवृत्ति, शब्द-शक्ति, गुण, दोष, बिंब, प्रतीक आदि आते हैं। दूसरी ओर शैलीविज्ञान के अंतर्गत भाषा-शैली का अध्ययन भाषाविज्ञान के सिद्धांतों के आधार पर किया जाता है, जिसमें भाषा की प्रकृति और संरचना के अनुशीलन को महत्त्व दिया जाता है।

शैलीविज्ञान के अध्ययन की मुख्यत: दो दिशाएँ प्रचलित है:
* साहित्यशास्त्र के आधार पर
* भाषाविज्ञान के आधार पर

साहित्यशास्त्र के आधार पर किसी कवि, लेखक, कृति का शैलीवैज्ञानिक अध्ययन किया जाता है अर्थात रस, अलंकार, वक्रोक्ति, रीति, ध्वनि, गुण, दोष, वृत्ति, प्रवृत्ति, बिंब, छंद आदि के आधार पर देखा जाता है कि लेखक या कवि ने साहित्यशास्त्र के सिद्धांतों का अनुसरण उचित रूप में कहाँ तक किया है एवं कृति या रचना की शैली में साहित्यशास्त्र के नियमों का पालन व्यवस्थित ढंग से कहाँ तक हुआ है। इस प्रकार का अध्ययन साहित्यशास्त्र के क्षेत्र की ही वस्तु मानी जाएगी।

भाषाविज्ञान के आधार पर किसी कवि या लेखक की रचना में प्रयुक्त भाषा की प्रकृति और संरचना के तत्त्वों का वैज्ञानिक विश्लेषण करते हैं। प्रकृति और संरचना के आधार पर भाषा के पाँच तत्त्व माने जाते हैं- ध्वनि, शब्द, रूप, वाक्य और अर्थ। इसके आधार पर देखा जाता है कि कवि की भाषा में कहाँ ध्वनि-विचलन, ध्वनि-चयन, ध्वनि-समानान्तर का प्रयोग हुआ, कहाँ शब्द-विचलन, शब्द-चयन, शब्द-समानान्तर किया गया। इसी प्रकार रूप-स्तर, वाक्य-स्तर तथा अर्थ-स्तर पर भी अध्ययन किया जाता है। वाक्यों के अंतर्गत मुहावरे एवं लोकोक्तियों के विचलन आदि का अध्ययन भी किया जाता है। इस प्रकार भाषाविज्ञान के आधार पर कृतिकार की भाषा का विश्लेषण अत्यंत गहराई के साथ किया जाता है।
एडवर्ड सपीर

300px|right|thumb|एडवर्ड सपीर (१९१० में) 
एडवर्ड सपीर (Edward Sapir ; १८८४-१९३९ ई.) अमेरिकी नृतात्विक भाषावैज्ञानिक थे।
श्यानतामापी

200px|right|thumb|इंग्लर का श्यानतामी 
जिन उपकरणों से किसी तरल (द्रव या गैस) की श्यानता मापी जाती है उन्हें श्यानतामापी
कहते हैं।

श्यानता गुणांक के शुद्ध, पूर्ण तथा ठीक ठीक निर्धारण के लिए यह आवश्यक है कि श्यानता के यथार्थ आयाम (exact dimensions) मालूम हों, पर यह कठिन कार्य है। औद्योगिक प्रतिष्ठानों में श्यानतामापन के लिए सरल उपकरण, जिन्हें श्यानतामापी कहते हैं, प्रयुक्त होते हैं। इन उपकरणों को उन द्रवों द्वारा अंशांकित कियो जाता है जिनकी श्यानता मालूम है। ये उपकरण साधारणतया केशिका प्रवाह अथवा घूर्ण ऐंठन (rotational torque) के सिद्धांत पर कार्य करते हैं।
काव्यशास्त्र

'काव्यशास्त्र' काव्य और साहित्य का दर्शन तथा विज्ञान है। यह काव्यकृतियों के विश्लेषण के आधार पर समय-समय पर उद्भावित सिद्धान्तों की ज्ञानराशि है। काव्यशास्त्र के लिए पुराने नाम 'साहित्यशास्त्र' तथा 'अलंकारशास्त्र' हैं और साहित्य के व्यापक रचनात्मक वाङ्मय को समेटने पर इसे 'समीक्षाशास्त्र' भी कहा जाने लगा। संस्कृत आलोचना के अनेक अभिधानों में अलंकारशास्त्र ही नितान्त लोकप्रिय अभिधान है। इसके प्राचीन नामों में 'क्रियाकलाप' (क्रिया काव्यग्रंथ; कल्प विधान) वात्स्यायन द्वारा निर्दिष्ट 64 कलाओं में से अन्यतम है। राजशेखर द्वारा उल्लिखित "साहित्य विद्या" नामकरण काव्य की भारतीय कल्पना के ऊपर आश्रित है, परन्तु ये नामकरण प्रसिद्ध नहीं हो सके।

युगानुरूप परिस्थितियों के अनुसार काव्य और साहित्य का कथ्य और शिल्प बदलता रहता है; फलतः काव्यशास्त्रीय सिद्धान्तों में भी निरन्तर परिवर्तन होता रहा है। भारत में भरत के सिद्धान्तों से लेकर आज तक और पश्चिम में सुकरात और उसके शिष्य प्लेटो से लेकर अद्यतन "नवआलोचना' (नियो-क्रिटिसिज्म़) तक के सिद्धांतों के ऐतिहासिक अनुशीलन से यह बात साफ हो जाती है। भारत में काव्य नाटकादि कृतियों को 'लक्ष्य ग्रंथ' तथा सैद्धांतिक ग्रंथों को 'लक्षण ग्रंथ' कहा जाता है। ये लक्षण ग्रंथ सदा लक्ष्य ग्रंथ के पश्चाद्भावनी तथा अनुगामी है और महान्‌ कवि इनकी लीक को चुनौती देते देखे जाते हैं।

मूलतः काव्यशास्त्रीय चिंतन शब्दकाव्य (महाकाव्य एवं मुक्तक) तथा दृश्यकाव्य (नाटक) के ही सम्बन्ध में सिद्धान्त स्थिर करता देखा जाता है। अरस्तू के "पोयटिक्स" में कामेडी, ट्रैजेडी, तथा एपिक की समीक्षात्मक कसौटी का आकलन है और भरत का नाट्यशास्त्र केवल रूपक या दृश्यकाव्य की ही समीक्षा के सिद्धान्त प्रस्तुत करता है। भारत और पश्चिम में यह चिन्तन ई.पू. तीसरी चौथी शती से ही प्रौढ़ रूप में मिलने लगता है जो इस बात का परिचायक है कि काव्य के विषय में विचार विमर्श कई सदियों पहले ही शुरू हो चुका था।

"अलंकारशास्त्र" में अलंकार शब्द का प्रयोग व्यापक तथा संकीर्ण दोनों अर्थों में समझना चाहिए। अलंकार के दो अर्थ मान्य हैं -

*(१) "अलङ्क्रियते अनेन इति अलङ्कारः" ('काव्य में शोभा के आधायक उपमा, रूपक आदि ; संकीर्ण अर्थ);
*(२) "अलङ्क्रियते इति अलङ्कारः" ('काव्य की शोभा' ; व्यापक अर्थ)।

व्यापक अर्थ स्वीकार करने पर अलंकारशास्त्र काव्यशोभा के आधाएक समस्त तत्वों - गुण, रीति, रस, वृत्ति ध्वनि आदि--का विजाएक शास्त्र है जिसमें इन तत्वों के स्वरूप तथा महत्त्व का रुचिर विवरण प्रस्तुत किया गया है। संकीर्ण अर्थ में ग्रहण करने पर यह नाम अपने ऐतिहासिक महत्त्व को अभिव्यक्त करता है।

साहित्यशास्त्र के आरम्भिक युग में "अलङ्कार" (उपमा, रूपक, अनुप्रास आदि) ही काव्य का सर्वस्व माना जाता था जिसके अभाव में काव्य उष्णताहीन अग्नि के समान निष्प्राण और निर्जीव होता है। "अलंकार" के गंभीर विश्लेषण से एक ओर "वक्रोक्ति" का तत्त्व उद्भूत हुआ और दूसरी ओर अर्थ की समीक्षा करने पर "ध्वनि" के सिद्धान्त का स्पष्ट संकेत मिला। इसलिए रस, ध्वनि, गुण आदि काव्यतत्वों का प्रतिपादक होने पर भी, अलंकार प्राधान्य दृष्टि के कारण ही, आलोचनाशास्त्र का नाम "अलङ्कारशास्त्र" पड़ा और वह लोकप्रिय भी हुआ।
श्रावक

जैन धर्म में श्रावक शब्द का प्रयोग गृहस्थ के लिए किया गया हैं। श्रावक अहिंसा आदि व्रतों को संपूर्ण रूप से स्वीकार करने में असमर्थ होता हैं किंतु त्यागवृत्तियुक्त, गृहस्थ मर्यादा में ही रहकर अपनी त्यागवृत्ति के अनुसार इन व्रतों को अल्पांश में स्वीकार करता है। श्रावक शब्द का मूल 'श्रवण' शब्द में हैं, अर्थात, वह जो (संतों के प्रवचन) सुनता हैं। 

उपासक, अणुव्रती, देशविरत, सागार आदि श्रावक के पर्यायी शब्द हैं। जैन ग्रंथ, तत्वार्थ सूत्र के अनुसार :
गंगाशरण सिंह

गंगाशरण सिंह (१९०५ - १९८८) भारत के स्वतंत्रता-संग्राम-सेनानी, राज्यसभा-सदस्य एवं हिन्दी साहित्यकार थे। वे भारतीय राष्ट्रीय कांग्रेस के प्रमुख नेताओं में थे तथा कांग्रेस सोसलिस्ट पार्टी के संस्थापकों में से थे।

वे बिहार से तीन बार राज्यसभा के सदस्य रहे (1956–62, 1962-68 तथा 1968-1974 तक नामित सदस्य)। वे बाबू राजेन्द्र प्रसाद के निकट सहयोगी थे। पटना में जयप्रकाश नारायण और गंगा बाबू एक ही घर में साथ-साथ रहते थे।
हिप हॉप नृत्य

हिप-हॉप नृत्य मुख्यतः हिप-हॉप संगीत पर किए जाने वाले सामाजिक नृत्य या कोरियोग्राफ की गयी नृत्य शैली से संदर्भित है या फिर उसके लिए जो या फिर हिप-हॉप संस्कृति का भाग है। इनमें विभिन्न तरह की शैलियां विशेष रूप से ब्रेकिंग, लॉकिंग और पॉपिंग शामिल है जिसका विकास 1970 में अश्वेत और लैटिनो अमरीकियों ने किया था। हिप-हॉप नृत्य अक्सर "फ्री स्टाइल" (तात्कालिक प्रदर्शन) प्रकृति का होने की वजह से अन्य नृत्य शैलियों से अलग है और हिप-हॉप नर्तक औपचारिक या अनौपचारिक फ्री स्टाइल नृत्य प्रतियोगिताओं में "मुक़ाबला" करते हैं. अनौपचारिक फ्रीस्टाइल सत्र और लड़ाइयां आमतौर पर "शून्य" (सिफर) में प्रदर्शित की जाती हैं, जो नृत्य करने के लिए एक वृत्ताकार जगह होती है और नृत्य शुरू होने पर स्वाभाविक रूप से बन जाती है। फ्रीस्टाइलिंग, बैटल्स और साइफर्स- ये तीनों हिप-हॉप नृत्य के प्रमुख घटक हैं.

हिप-हॉप नृत्य 30 से भी अधिक वर्ष पुराना है, पर पहली बार इसके बारे में व्यापक चर्चा तब हुई जब 1970 में पेशेवरों ने मिलकर ब्रेकिंग, लॉकिंग और पॉपिंग के समूह का गठन किया. सबसे प्रभावशाली समूहों में द रॉक स्टेडी क्रू द लाकर्स और द इलेक्ट्रिक बूगालूज़ शामिल हैं जो क्रमशः ब्रेकिंग, लॉकिंग और पॉपिंग के प्रसार के लिए जिम्मेदार हैं. हिप-हॉप संगीत के विकास के समानांतर हिप-हॉप नृत्य भी ब्रेकिंग और "फंक स्टाइल्स" के विभिन्न रूपों में जैसे कि "रनिंग मैन" और "कैबेज पैच" जैसी शैलियों को विकसित कर मुख्यधारा में आ गया और सनक (फैड) नृत्य बन गया. नृत्य उद्योग विशेष तौर पर स्टूडियो/व्यावसायिक हिप-हॉप की ओर आकर्षित हुआ जिसे कभी "न्यू स्टाइल" या "जैज़ फंक" का नाम दिया गया था। इन शैलियों को तकनीकी रूप से प्रशिक्षित नर्तकों द्वारा विकसित किया गया जिन्होंने सड़क पर इसका प्रदर्शन होते देखा और जो हिप-हॉप नृत्य से हिप-हॉप संगीत के लिए कोरियोग्राफ करना चाहते थे. इस विकास की वजह से हिप-हॉप नृत्य का दोनों- स्टूडियो और खुली जगहों पर भी अभ्यास किया जाने लगा.

अंतरराष्ट्रीय स्तर पर फ्रांस और दक्षिण कोरिया में हिप-हॉप नृत्य ने विशेष प्रभाव डाला है। फ्रांस टेक्टोनिक का जन्म स्थान है, पेरिस की एक ऐसी नृत्य शैली का घर जिसमें पॉपिंग और ब्रेकिंग से काफी कुछ लिया गया है। फ्रांस जस्ट डेबट का भी घर है जो एक अंतरराष्ट्रीय हिप-हॉप नृत्य प्रतियोगिता है। दक्षिण कोरिया अंतरराष्ट्रीय ब्रेकिंग प्रतियोगिता आर16 (R16) का घर है जिसे कोरिया की सरकार प्रायोजित करती है और हर साल कोरियाई टेलीविज़न पर इसका प्रसारण किया जाता है। यह देश लगातार ऐसे कुशल बी-ब्वॉयज़ को तैयार कर रहा है जिसे दक्षिण कोरियाई सरकार ने गैम्बलर्ज़ का खिताब दिया है और रिवर्स बी-ब्वॉय क्रू को आधिकारिक तौर पर कोरियाई संस्कृति का राजदूत नामित किया है.

कुछ लोगों के लिए हिप हॉप नृत्य केवल मनोरंजन या शौक का साधन हो सकता है। औरों के लिए यह एक जीवनशैली बन गया है: एक ऐसा तरीका जिससे शारीरिक फिटनेस में सक्रिय रहा जा सके या नृत्य प्रतियोगिताओं में भाग लिया जा सके और पेशेवर तौर पर नृत्य करके आजीविका कमायी जा सके.
श्येनपालन

right|300px
श्येनपालन (Falconry) एक कला है, जिसके द्वारा श्येनों और बाजों को शिकार के लिए साधा, या प्रशिक्षित, किया जाता है। मनुष्य को इस कला का ज्ञान ४,००० वर्षों से भी अधिक समय से है। भारत में इस कला का व्यवहार ईसा से ६०० वर्ष से होता आ रहा है। मुस्लिम शासनकाल में, विशेषत मुगलों के शासनकाल में, इस कला को पर्याप्त प्रोत्साहन मिला था। क्रीड़ा के रूप में, लड़ाकू जातियों में, श्येनपालन बराबर प्रचलित रहा है। राइफल और छोटी बंदूकों के व्यवहार में आने के बाद श्येनपालन में ह्रास शुरू हुआ। आज इसका प्रचार अधिक नहीं है। शौक के रूप में इसे चालू रखा जा सकता है, क्योंकि वस्तुत: यह सबसे कम खर्चीला शौक है।

पक्षी वर्ग की कुछ चिड़ियाँ शिकारी होती हैं। कुछ तो शिकार को खा जाती हैं और कुछ उचित प्रशिक्षण से शिकार को पकड़कर पालक के पास ले आती है। ऐसे शिकार छोटी बड़ी चिड़ियाँ, खरहे और खरगोश सदृश छोटे छोटे जानवर भी होते हैं। शिकारी चिड़ियाँ पेड़ों पर रहनेवाले पक्षी हैं, जो हवा में पर्याप्त ऊँचाई तक उड़ लेते हैं। इनके नाखून बड़े नुकीले और टेढ़े होते हैं। इनकी चोंच टेढ़ी और मजबूत होती है। इनकी निगाह बड़ी तेज होती है। सभी मांसभक्षी चिड़ियों में से अधिकांश जिंदा शिकार करती हैं और कुछ मुर्दाखोर भी होती है। शिकारी पक्षियों की एक विशेषता यह है कि इनकी मादाएँ नरों से कद में बड़ी और अधिक साहसी होती हैं।

शिकारी पक्षियों के तीन प्रमुख कुल हैं, पर साधारणतया इन्हें बड़े पंखवाली और छोटे पंखवाली चिड़ियों में विभक्त करते हैं। पहली किस्म को "स्याहचश्म' या काली आँखवाली और दूसरी किस्म को "गुलाबचश्म' या पीली आँखवाली कहते हैं। जो शिकारी चिड़ियाँ पाली जाती हैं, उनमें बाज, बहरी, शाहीन, तुरमती, चरग (या चरख), लगर, वासीन, वासा, शिकरा और शिकरचा, बीसरा, धूती तथा जुर्रा प्रमुख हैं (देखें श्येन)।
क्रिस जेरिको

क्रिस्टोफर कीथ इरविन (जन्म 9 नवम्बर 1970) जिन्हें उनके रिंग नाम क्रिस जेरिको द्वारा बेहतर जाना जाता है, अमेरिका में जन्मे कनाडाई पेशेवर पहलवान, टीवी और रंगमंच अभिनेता, लेखक, रेडियो प्रस्तोता, टीवी प्रस्तोता और रॉक संगीतकार हैं। वर्तमान में वे वर्ल्ड रेसलिंग इंटरटेनमेंट (डब्लूडब्लूई)(WWE) के साथ अनुबंधित हैं और उसके रॉ ब्रैंड पर कुश्ती लड़ते हैं। उन्हें वर्ल्ड चैम्पियनशिप रेसलिंग (डब्लूसीडब्लू)(WCW) और एक्सट्रीम चैम्पियनशिप रेसलिंग (इसीडब्लू)(ECW) पर अपनी प्रस्तुतियों के लिए और अंतरराष्ट्रीय स्तर पर कनाडाई, जापानी और मैक्सिकन विज्ञापनों के लिए जाना जाता है। उन्हें एबीसी के कार्यक्रम डाउनफौल के प्रस्तोता के रूप में भी जाना जाता है।

जेरिको ने अपने WWE कैरियर में 22 चैंपियनशिप जीती है और उन्हें WWE में पहला निर्विवाद चैंपियन होने का गौरव हासिल है। उन्होंने WWE इंटरकांटिनेंटल चैम्पियनशिप रिकॉर्ड नौ बार जीती है। वह छह बार के विश्व चैंपियन हैं और उन्होंने डब्लूसीडब्लू/वर्ल्ड चैम्पियनशिप को दो बार, WWF चैम्पियनशिप को एक बार और विश्व हैवीवेट चैम्पियनशिप को तीन बार जीता है। वे नौवें ट्रिपल क्राउन चैंपियन और चौथे ग्रैंड स्लैम चैंपियन हैं।
क्रिया योग

क्रिया योग की साधना करने वालों के द्वारा इसे एक प्राचीन योग पद्धति के रूप में वर्णित किया जाता है, जिसे आधुनिक समय में महावतार बाबाजी के शिष्य लाहिरी महाशय के द्वारा 1861 के आसपास पुनर्जीवित किया गया और परमहंस योगानन्द की पुस्तक "" (एक योगी की आत्मकथा) के माध्यम से जन सामान्य में प्रसारित हुआ। इस पद्धति में प्राणायाम के कई स्तर होते है जो ऐसी तकनीकों पर आधारित होते हैं जिनका उद्देश्य आध्यात्मिक विकास की प्रक्रिया को तेज़ करना और प्रशान्ति और ईश्वर के साथ जुड़ाव की एक परम स्थिति को उत्पन्न करना होता है। इस प्रकार क्रिया योग ईश्वर-बोध, यथार्थ-ज्ञान एवं आत्म-साक्षात्कार प्राप्त करने की एक वैज्ञानिक प्रणाली है।

परमहंस योगानन्द के अनुसार क्रियायोग एक सरल मनःकायिक प्रणाली है, जिसके द्वारा मानव-रक्त कार्बन से रहित तथा ऑक्सीजन से प्रपूरित हो जाता है। इसके अतिरिक्त ऑक्सीजन के अणु जीवन प्रवाह में रूपान्तरित होकर मस्तिष्क और मेरूदण्ड के चक्रों को नवशक्ति से पुनः पूरित कर देते है। प्रत्यक्छ प्राणशक्तिके द्वारा मन को नियन्त्रित करनेवाला क्रियायोग अनन्त तक पहुँचने के लिये सबसे सरल प्रभावकारी और अत्यन्त वैज्ञानिक मार्ग है। बैलगाड़ी के समान धीमी और अनिश्चित गति वाले धार्मिक मार्गों की तुलना में क्रियायोग द्वारा ईश्वर तक पहुँचने के मार्ग को विमान मार्ग कहना उचित होगा। क्रियायोग की प्रक्रिया का आगे विश्लेषण करते हुये वे कहते हैं कि मनुष्य की श्वशन गति और उसकी चेतना की भिन्न भिन्न स्थिति के बीत गणितानुसारी सम्बन्ध होने के अनेक उदाहरण दिये जा सकते हैं। मन की एकाग्रता धीमे श्वसन पर निर्भर है। तेज या विषम श्वास भय, काम क्रोध आदि हानिकर भावावेगों की अवस्था का सहचर है।
महान सोवियत ज्ञानकोश

thumb|तीसरे संस्करण के प्रथम खंड का मुखपृष्ट. (रूसी में)
महान सोवियत ज्ञानकोश या महान सोवियत विश्वकोश (रूसी: Большая советская энциклопедия, या БСЭ; लिप्यन्तरण "बोल्शाया सोवेत्सकाया एंटसिक्लोपीडिया") रूसी भाषा का सबसे बड़ा और, दुनिया के सबसे व्यापक ज्ञानकोशों में से एक है, जिसे पूर्ववर्ती सोवियत संघ द्वारा 1926 से लेकर 1990 तक जारी किया गया था और 2002 के बाद इसे फिर से "बोल्शाया रोसियस्काया एंटसिक्लोपीडिया" या "महान रूसी ज्ञानकोश" के नाम से जारी किया गया।
काकविन अर्जुनविवाह

"काकविन अर्जुनविवाह"- [[बाली]] के एक [[तालपत्र]] पर।
प्राचीन जावा और बाली के कावी भाषा में लिखा एक विख्यात काकविन काव्य।
काकविन सुतसोम

अंगूठाकार
काकविन सुतसोम मजापहित साम्राज्य १४वीं शताब्दी का एक काकविन काव्य है। इसमें भगवान सुतसोम की चरित वर्णित है। इसके रचयिता १४वीं शताब्दी के म्पू तन्तुलर थे। इसी महाकाव्य से इण्डोनेशिया का आदर्श वाक्य "भिन्नेका तुङल इका" लिया गया है जिसका अर्थ है "भिन्नता में एकता"।
पश्चिम

thumb|250px|right|पश्चिम दिशा दिखाता एक कम्पास
पश्चिम सामान्य: एक संज्ञा, विशेषण या क्रियाविशेषण है जो एक दिशा या भूगोल की ओर इंगित करता है। 

पश्चिम, चार प्रमुख दिशाओं मे से एक है साथ ही यह कुतुबनुमा के दिशासंकेतों मे से भी एक प्रमुख संकेत है। यह पूर्व का विपरीत है और उत्तर और दक्षिण के लंबवत होता है। 

मानकानुसार एक मानचित्र के बाईं ओर पश्चिम होता है। 

पश्चिम की ओर नौगमन (नेविगेशन) हेतु, कुतुबनुमा (कम्पास) के दिगंश को 270° पर बिठाना (सेट करना) पड़ता है।

पृथ्वी अपनी धुरी पर पश्चिम दिशा की विपरीत दिशा मे घूमती है, इसलिए सूर्य इस दिशा मे अस्त होता है।
भारतीय कला

[[अजंता गुफाएँ|अजन्ता]] गुफा में चित्रित बोधि
[[नृत्य]] करती हुई [[अप्सरा]] (१२वीं शताब्दी)
भारतीय कला का एक नमूना - [[बनी-ठनी|बनीठनी]] ; [[किशनगढ़]], [[जयपुर]], [[राजस्थान]]
कला, संस्कृति की वाहिका है। भारतीय संस्कृति के विविध आयामों में व्याप्त मानवीय एवं रसात्मक तत्त्व उसके कला-रूपों में प्रकट हुए हैं। कला का प्राण है रसात्मकता। रस अथवा आनन्द अथवा आस्वाद्य हमें स्थूल से चेतन सत्ता तक एकरूप कर देता है। मानवीय संबन्धों और स्थितियों की विविध भावलीलाओं और उसके माध्यम से चेतना को कला उजागार करती है। अस्तु चेतना का मूल ‘रस’ है। वही आस्वाद्य एवं आनन्द है, जिसे कला उद्घाटित करती है। भारतीय कला जहाँ एक ओर वैज्ञानिक और तकनीकी आधार रखती है, वहीं दूसरी ओर भाव एवं रस को सदैव प्राणतत्वण बनाकर रखती है। भारतीय कला को जानने के लिये उपवेद, शास्त्र, पुराण और पुरातत्त्व और प्राचीन साहित्य का सहारा लेना पड़ता है। कला का मानक कला स्वरूप अपने आप में निहित हैं।
मेरु प्रस्तार

गणित में, मेरुप्रस्तार या हलायुध त्रिकोण या पास्कल त्रिकोण (पास्कल ट्रायंगल) द्विपद गुणांकों को त्रिभुज के रूप में प्रस्तुत करने से बनता है। पश्चिमी जगत में इसका नाम फ्रांसीसी गणितज्ञ ब्लेज़ पास्कल के नाम पर रखा गया है। किन्तु पास्कल से पहले अनेक गणितज्ञों ने इसका अध्ययन किया है, उदाहरण के लिये भारत के पिंगलाचार्य और जैन ग्रंथों में, परसिया, चीन, जर्मनी आदि के गणितज्ञ।


 १
 १ १
 १ २ १
 १ ३ ३ १
 १ ४ ६ ४ १
 १ ५ १० १० ५ १

मेरु प्रस्तार की छः पंक्तियां

मेरु प्रस्तार का सबसे पहला वर्णन पिंगल के छन्दशास्त्र में है। जनश्रुति के अनुसार पिंगल पाणिनि के अनुज थे। इनका काल ४०० ईपू से २०० ईपू॰ अनुमानित है। छन्दों के विभेद को वर्णित करने वाला 'मेरुप्रस्तार' ("मेरु पर्वत की सीढ़ी") पास्कल (ब्लेज़ पास्कल १६२३-१६६२) के त्रिभुज से तुलनीय बनता है।
डुनेडिन

डुनेडिन () न्यूजीलैंड के दक्षिण द्वीप का दूसरा सबसे बड़ा शहर और ओटागो क्षेत्र का प्रमुख शहर है।
न्यूज़ीलैंड देश का प्रमुख नगर। इसे ऐतिहासिक, सांस्कृतिक और भौगोलिक कारणों से न्यूजीलैंड के चार प्रमुख शहरी केन्द्रों में से एक माना जाता है। प्रादेशिक भूमि क्षेत्र विस्तार की दृष्टि से डुनेडिन कभी सबसे बड़ा शहर हुआ करता था, लेकिन नवंबर 2010 में ऑकलैंड परिषद के निर्माण के बाद से यह श्रेय ऑकलैंड के पास चला गया है। लगभग उन्नीसवीं सदी तक डुनेडिन जनसंख्या की दृष्टि से न्यूजीलैंड का सबसे बड़ा शहर था।

डुनेडिन शहरी क्षेत्र ओटागो हार्बर के अग्रभाग के आसपास ओटागो के मध्य-पूर्वी तट पर स्थित है। डुनेडिन के चारों तरफ स्थित बंदरगाह क्षेत्र और पहाड़ियाँ एक विलुप्त ज्वालामुखी के अवशेष हैं। शहर के उपनगर आसपास की घाटियों और पहाड़ियों, ओटागो प्रायद्वीप के स्थलडमरूमध्य और ओटागो हार्बर तथा प्रशांत महासागर के तट के किनारे तक फैले हुए हैं।

शहर का सबसे बड़ा उद्योग तृतीयक शिक्षा है - डुनेडिन न्यूजीलैंड के पहले विश्वविद्यालय यूनिवर्सिटी ऑफ ओटागो (1869) और ओटागो पॉलिटेक्निक का गृह क्षेत्र है। यहाँ छात्रों की जनसंख्या काफी अधिक है: 2006 की जनगणना के अनुसार न्यूजीलैंड की औसत 14.2 प्रतिशत जनसंख्या की तुलना में शहर की जनसंख्या के लगभग 21.6 प्रतिशत लोगों की उम्र 15 से 24 के बीच है।
सप्तर्षि संवत

सप्तर्षि संवत् भारत का प्राचीन संवत है जो ३०७६ ईपू से आरम्भ होता है। महाभारत काल तक इस संवत् का प्रयोग हुआ था। बाद में यह धीरे-धीरे विस्मृत हो गया।

एक समय था जब सप्तर्षि-संवत् विलुप्ति की कगार पर पहुंचने ही वाला था, बच गया। इसको बचाने का श्रेय कश्मीर और हिमाचल प्रदेश को है। उल्लेखनीय है कि कश्मीर में सप्तर्षि संवत् को 'लौकिक संवत्' कहते हैं और हिमाचल प्रदेश में 'शास्त्र संवत्'।
महमूद अहमदीनेझ़ाद

अंगूठाकार|महमूद अहमदीनेझ़ाद की एक तस्वीर
महमूद अहमदीनेझ़ाद (फ़ारसी: محمود احمدی نژاد‎) 3 अगस्त 2005 से 3 अगस्त 2013 तक ईरान के राष्ट्रपति रहे। वे ईरान के ६ व भूतपूर्व राष्ट्रपति हैं।
शक

:"विश्वास और अविश्वास के बीच स्थिति के लिए संदेह देखें।"
पहली शताब्दी ईसापूर्व में [[स्किथी लोग|स्किथिया]] और [[सरमती लोग|सरमतिया]]
[[मध्य एशिया]] का भौतिक मानचित्र, पश्चिमोत्तर में [[कॉकस]] से लेकर पूर्वोत्तर में [[मंगोलिया]] तक
स्किथियों के सोने के अवशेष, [[बैक्ट्रिया]] की तिलिया तेपे पुरातन-स्थल से
thumb|230px|३०० ईसापूर्व में मध्य एशिया के पज़ियरिक क्षेत्र से शक (स्किथी) घुड़सवार
शक प्राचीन मध्य एशिया में रहने वाली स्किथी लोगों की एक जनजाति या जनजातियों का समूह था। इनकी सही नस्ल की पहचान करना कठिन रहा है क्योंकि प्राचीन भारतीय, ईरानी, यूनानी और चीनी स्रोत इनका अलग-अलग विवरण देते हैं। फिर भी अधिकतर इतिहासकार मानते हैं कि 'सभी शक स्किथी थे, लेकिन सभी स्किथी शक नहीं थे', यानि 'शक' स्किथी समुदाय के अन्दर के कुछ हिस्सों का जाति नाम था। स्किथी विश्व के भाग होने के नाते शक एक प्राचीन ईरानी भाषा-परिवार की बोली बोलते थे और इनका अन्य स्किथी-सरमती लोगों से सम्बन्ध था। शकों का भारत के इतिहास पर गहरा असर रहा है क्योंकि यह युएझ़ी लोगों के दबाव से भारतीय उपमहाद्वीप में घुस आये और उन्होंने यहाँ एक बड़ा साम्राज्य बनाया। आधुनिक भारतीय राष्ट्रीय कैलंडर 'शक संवत' कहलाता है। बहुत से इतिहासकार इनके दक्षिण एशियाई साम्राज्य को 'शकास्तान' कहने लगे हैं, जिसमें पंजाब, हरियाणा, राजस्थान, गुजरात, सिंध, ख़ैबर-पख़्तूनख़्वा और अफ़्ग़ानिस्तान शामिल थे।
यूसुफ हबीबी

thumb|200px|यूसुफ हबीबी
इन्दोनेशिया देश के 1998 से 1999 तक राष्ट्रपति रहे थे। उन्होंने यह पद सुहार्तो के पद ग्रहण किया था जिन्होंने 1998 में अपने पद से इस्तीफ़ा दिया था। 

श्रेणी:इण्डोनेशिया के राष्ट्रपति
श्रेणी:1936 में जन्मे लोग
अब्दुर्रहमान वाहिद

thumb|right|अब्दुर्रहमान वाहिद

इन्दोनेशिया देश के राष्ट्रपति।
शास्त्र

व्यापक अर्थों में किसी विशिष्ट विषय या पदार्थसमूह से सम्बन्धित वह समस्त ज्ञान जो ठीक क्रम से संग्रह करके रखा गया हो, शास्त्र कहलाता है। जैसे, भौतिकशास्त्र, वास्तुशास्त्र, शिल्पशास्त्र, प्राणिशास्त्र, अर्थशास्त्र, विद्युत्शास्त्र, वनस्पतिशास्त्र आदि। शास्त्र का अर्थ विज्ञान है 'शास्त्र' शब्द 'शासु अनुशिष्टौ' से निष्पन्न है जिसका अर्थ 'अनुशासन या उपदेश करना' है। 

किसी भी विषय, विद्या अथवा कला के मौलिक सिद्धान्तों से लेकर विषय-वस्तु के सभी आयामों का सुनियोजित, सूत्रबद्ध निरूपण शास्त्र है। हमारे यहाँ शास्त्र की परिभाषा इस प्रकार की गई है-
: "शास्ति च त्रायते च। शिष्यते अनेन।
अर्थात् जो शिक्षा अनुशासन प्रदान कर हमारी रक्षा करती है, मार्गदर्शन करती है, कभी-कभी हमारी उँगली पकड़कर हमें चलाती है, उसे ‘शास्त्र’ कहा गया है। इस प्रकार यदि हम शास्त्र व ग्रन्थ की तरफ देखें तो शास्त्र बहुत ही महत्त्वपूर्ण है। शास्त्र असंख्य है विद्वान शास्त्रों की रचना करते रहते है ।

किन्तु धर्म के सन्दर्भ में, 'शास्त्र' ऋषियों और मुनियों आदि के बनाए हुए वे प्राचीन ग्रंथों को कहते हैं जिनमें लोगों के हित के लिये अनेक प्रकार के कर्तव्य बतलाए गए हैं और अनुचित कृत्यों का निषेध किया गया है। दूसरे शब्दों में शास्त्र वे ग्रंथ हैं जो लोगों के हित और अनुशासन के लिये बनाए गए हैं। साधारणतः शास्त्र में बतलाए हुए काम विधेय माने जाते है और जो बातें शास्त्रों में वर्जित हैं, वे निषिद्ध और त्याज्य समझी जाती हैं।
शास्त्रों में  शिक्षाशास्त्र  , नीतिशास्त्र  अथवा  धर्मशास्त्र ,वास्तुशास्त्र, खगोलशास्त्र,  अर्थशास्त्र ,  आयुर्वेद , व्याकरणशास्त्र,  दर्शनशास्त्र , कलाशास्त्र, धनुर्वेद (सैन्यविज्ञान) आदि का समावेश होता है।
च्यांग काई शेक

right|thumb|200px|च्यांग काई शेक
च्यांग काई शेक (Chiang Kai-shek ; १८८७-१९७५) चीन का राजनेता एवं सैनिक नेता था जिसने १९२७ से १९७५ तक चीनी गणराज्य का नेतृत्व किया। वह चीन की राष्ट्रवादी पार्टी कुओमितांग ((KMT) के प्रभावी नेता तथा सन यात-सेन के घनिष्ठ मित्र थे। बाद में वह साम्यवादियों का कट्टर शत्रु बन गया था।
सुकर्णो

thumb|200px|१९४९ में सुकर्णो
सुकर्णो ने भी सुकमानो (जन्म ६ जून, १९०१, सुरबाजा [अब सुराबाया], जावा, डच ईस्ट इंडीज - २१ जून १९७०, जकार्ता, इंडोनेशिया), इंडोनेशियाई स्वतंत्रता आंदोलन के नेता और इंडोनेशिया के पहले राष्ट्रपति (१९४९-६६) , जिन्होंने देश की मूल संसदीय प्रणाली को एक सत्ताधारी "गाइडेड डेमोक्रेसी" के पक्ष में दबा दिया और सेना के नेताओं के खिलाफ कम्युनिस्टों को संतुलन बनाने का प्रयास किया। सुहार्टो के तहत सेना ने उन्हें १९६६ में पेश किया था। सुकर्णो ने तुलुंगगंग गांव में अपने दादा दादी के साथ अपने बचपन के लंबे समय तक बिताए थे, जहां वह ग्रामीण ग्रामीण जावा के जीववाद और रहस्यवाद के संपर्क में था। वहां वह रास्तांग के आजीवन भक्त बन गए, कठपुतली छाया हिंदू महाकाव्यों के आधार पर नाटकों के रूप में एनिमेटेड और एक गुरु कठपुतली ने सुनाई, जो एक पूरी रात के माध्यम से मंत्रमुग्ध श्रोता रख सकता था। १५ साल की उम्र के रूप में सुकर्णो को सुराबाया में माध्यमिक विद्यालय और उमर सैद तजोक्रोमाइनिटो, एक प्रमुख नागरिक और धार्मिक आबादी के घर में निवास करने के लिए भेजा गया था। त्सोक्रोमिनेटो ने उसे एक पोषित पालक पुत्र और आश्रय के रूप में इलाज किया, अपनी आगे की शिक्षा का वित्तपोषण किया, और अंत में २० साल की उम्र में उनकी अपनी १६ वर्षीय बेटी, सिटी उटाारी से शादी कर ली।

एक छात्र के रूप में, सुकर्ना ने मुख्य रूप से भाषाओं में श्रेष्ठता प्राप्त की उन्होंने जावानीज़, सूडानी, बालिनीज और आधुनिक इंडोनेशियाई में महारत हासिल की, जो वास्तव में, उन्होंने बनाने के लिए बहुत कुछ किया। उन्होंने अरबी भी अधिग्रहण किया, जो एक मुस्लिम के रूप में उन्होंने कुरान के अध्ययन से सीखा; डच, उनकी शिक्षा की भाषा; जर्मन; फ्रेंच; अंग्रेज़ी; और, बाद में, जापानी त्सोक्रोमामिनोटो के घर में वह उभरते हुए नेताओं से मिलकर आया जो तेजी से चौड़े हुए राष्ट्रीय राजनीतिक स्पेक्ट्रम को फैलाने लगे, सामंती राजकुमारियों से लेकर भगोड़ा कम्युनिस्ट षड्यंत्रकारियों तक। तजोक्रोमामिनोटो जनक के उदार संकीर्णता, जिस तरह से रोमांटिक और रुढ़िवाद के रहस्यवाद, ने सुकर्णो के मन और व्यक्तित्व पर अविश्वसनीय रूप से अंकित किया। बाद में वह राष्ट्र बनाने के लिए एक वीर नाटकीय रूप में व्यवहार करने के लिए था, जिसमें बेहोश पुरुष और विचारों का संघर्ष सरासर काव्य जादू के माध्यम से मिल सकता है।

श्रेणी:1901 में जन्मे लोग
श्रेणी:१९७० में निधन
अब्दुल्लाह अहमद बदावी

thumb|right|अब्दुल्लाह अहमद बदावी

अब्दुल्लाह अहमद बदावी (जन्म 26 नवंबर, 1939) मलेशिया के राजनीतिज्ञ हैं जो ३१ अक्टूबर २००३ से ३ अप्रैल २००९ तक मलेशिया के प्रधान मन्त्री रहे।


श्रेणी:1939 में जन्मे लोग
ख़्वाजा नज़ीमुद्दीन

अंगूठाकार|ख़्वाजा नज़ीमुद्दीन (1948)
खवजा नज़ीमुद्दीन (१९ जुलाई १८९४-२२ अक्टोबर १९६४) पाकिस्तान के दूसरे गवनर जेर्नल थे। बाद में वो पाकिस्तान के दूसरे प्रधानमंत्री भी बने।
मुहम्मद खान जुनेजो

अंगूठाकार|मुहम्मद खान जुनेजो
मोहम्मद खान जुनेजो, एक कद्दावर सिंधी राजनेता एवं पाकिस्तान के दसवें प्रधानमंत्री थे। वे 18 अगस्त 1932 को पैदा हुए।
बलख शेर मज़ारी

अंगूठाकार|बलख शेर मज़ारी
बलख शेर मज़ारी पाकिस्तान के कार्यवाहक प्रधान मन्त्री थे। उनका जन्म 1928 में हुआ था व वे 18-04-1993 से 26-05-1993 तक पाकिस्तान के प्रधान मंत्री रहे। उनकी मृत्यु 2011 में हुई। वे पाकिस्तान पीपल्स पार्टी के सदस्य थे।
नूरुल अमीन

नूरुल अमीन पाकिस्तान के आठवें प्रधान मन्त्री थे। उनका जन्म सन् 1893 में हुआ था। वे पाकिस्तान मुस्लिम लीग के सदस्य थे व 7 दिसंबर 1971 से 20 दिसंबर 1971 तक पाकिस्तान के प्रधान मंत्री रहे। उनका निधन 1974 में हुआ।

उन्हें पाकिस्तान के अंतिम बंगाली नेता के रूप में जाना जाता है। प्रधानमंत्री के रूप में 13 दिनों का उनका कार्यकाल पाकिस्तानी संसदीय इतिहास में सबसे कम अवधि का था।

1948 में पूर्वी बंगाल के मुख्यमंत्री के रूप में अपने राजनीतिक जीवन की शुरुआत करते हुए, उन्होंने आपूर्ति मंत्रालय का नेतृत्व किया। पाकिस्तानी आम चुनाव, १९७० में भाग लेने के बाद, अमीन को पाकिस्तान के प्रधान मंत्री के रूप में नियुक्त किया गया था। वह 1970 से 1972 तक पाकिस्तान के पहले और एकमात्र उपराष्ट्रपति थे, जिन्होंने 1971 के भारत-पाकिस्तान युद्ध में पाकिस्तान का नेतृत्व किया।
पुलस्त्य

पुलस्त्य या पुलस्ति (सिंहली: පුලස්ති/पुलस्ति, थाई: ท้าวจตุรพักตร์) हिन्दू पौराणिक कथाओं के एक पात्र हैं। ये कथाएँ इन्हें ब्रह्मा के दस मानस पुत्रों में से एक बताती हैं। ये इन्हें प्रथम मन्वन्तर के सात सप्तर्षियों में से एक भी बताती हैं। विष्णुपुराण के अनुसार ये ऋषि उन लोगों में से एक हैं जिनके माध्यम से कुछ पुराण आदि मानवजाति को प्राप्त हुए। इसके अनुसार इन्होंने ब्रह्मा से विष्णु पुराण सुना था और उसे पराशर ऋषि को सुनाया, और इस तरह ये पुराण मानव जाति को प्राप्त हुआ। ये आदिपुराण का मनुष्यों में प्रचार करने का श्रेय भी इन्हें देता है।

हिन्दू धर्म ग्रंथ पुलस्त्य के वंश के बारे में ये कहते हैं (यह सारांश है):

पुलस्त्य ऋषि के पुत्र हुए विश्रवा, कालान्तर में जिनके वंश में कुबेर एवं रावण आदि ने जन्म लिया तथा राक्षस जाति को आगे बढ़ाया। पुलस्त्य ऋषि का विवाह कर्दम ऋषि की नौ कन्याओं में से एक से हुआ जिनका नाम हविर्भू था। उनसे ऋषि के दो पुत्र उत्पन्न हुए -- महर्षि अगस्त्य एवं विश्रवा। विश्रवा की दो पत्नियाँ थीं - एक थी राक्षस सुमाली एवं राक्षसी ताड़का की पुत्री कैकसी, जिससे रावण, कुम्भकर्ण उत्पन्न हुए, तथा दूसरी थी इडविडा- जिससे कुबेर तथा विभीषण उत्पन्न हुए। इडविडा चक्रवर्ती सम्राट तृणबिन्दु की अलमबुशा नामक अप्सरा से उत्पन्न पुत्री थी। ये वैवस्वत मनु श्राद्धदेव के वंशावली की कड़ी थे। इन्होंने अपने एक यज्ञ में केवल स्वर्ण पात्रों का ही उपयोग किया था एवं ब्राम्हणों को इतना दान दिया कि वे उसे ले जा भी न पाये और काफ़ी कुछ वहीं छोड़ गये। उसी बचे हुए स्वर्ण से, जो कालान्तर में युधिष्ठिर को मिला, उन्होंने भी यज्ञ किया। तृणबिन्दु मारुत की वंशावली में आते थे।
तुलसीदास ने रावण के संबंध में उल्लेख करते हुए लिखा है- : "उत्तम कुल पुलस्त्य कर गाती।" विश्रवा के दो पत्नियाँ थीं, बड़ी से कुबेर हुए और छोटी से रावण तथा उसके दो भाई।
 (पुलस्त्य शब्द सही में पुलत्स्य है)
सिंगापुर के प्रधानमंत्री

सिंगापुर के प्रधानमंत्री

ली क्वान यू Lee Kuan Yew 3 जून 1959 28 नवम्बर 1990 

गोह चोक टोंग Goh Chok Tong 28 नवम्बर 1990 12 अगस्त 2004
ली क्वान यू

thumb|ली क्वान यू
ली कुआन यू (चीनी: 李光耀, अंग्रेज़ी: Lee Kuan Yew, 16 सितम्बर 1923 - 23 मार्च 2015) सिंगापुर के एक राजनेता थे। वह सिंगापुर के पहले प्रधानमंत्री थे। वे लगभग तीन दशक तक सिंगापुर के प्रधानमंत्री रहे। सिंगापुर को छोटे बंदरगाह से कारोबार का वैश्विक केंद्र बनाने का श्रेय उनको ही दिया जाता है। वे वर्ष 2011 तक सरकार में सक्रिय रहे। सत्ता पर लगातार पकड़ बनाये रहने के लिए उनकी आलोचना भी की जाती है। उनके शासन के दौरान अभिव्यक्ति की स्वतंत्रता पर कठोरता के साथ प्रतिबंध लगाया गया और अदालतों ने उनके राजनीतिक विरोधियों को निशाना बनाया। ली कुआन यू के बेटे ली सियन लूंग सिंगापुर के वर्तमान प्रधानमंत्री हैं।
होटल

होटल एक इमारत है जिसमें कमरे होते हैं तथा कमरे किराये पर दिए जाते हैं। होटल में कई सुविधाएँ और हो सकती हैं। उनमें से भोजन की व्यवस्था, कसरत की व्यवस्था (जिम), तैराकी की व्यवस्था (स्वीमिंग पूल), दावतों, कॉन्फ़्रेन्सों के लिए अलग स्थान की व्यवस्था, आदि शामिल हैं।

श्रेणी:व्यापार
श्रेणी:आतिथ्य उद्योग
*
वी किम वी

वी किम वी (4 नवम्बर 1915 - 2 मई 2005) सिंगापुर के चौथे राष्ट्रपति थे। उनका कार्यकाल 2 सितंबर 1985 से 1 सितंबर 1993 तक रहा।

वी किम वी ने 1950 के दशक में "स्ट्रेट टाइम्स" में लिपिक व पत्रकार का कार्य किया। 1973 से 1980 तक वे सिंगापुर की ओर से मलेशिया के लिए उच्चायुक्त रहे।
वे 1977 में तीन माह के लिए सिंगापुर की ओर से संयुक्त राष्ट्र प्रतिनिधि मंडल के सदस्य रहे। वे 1980 से 1984 तक वे जापान में राजदूत रहे।
सदिश राशि

जिस भौतिक राशि में मात्रा (परिमाण) तथा दिशा दोनो निहित होते हैं उन्हें सदिश राशि कहते हैं। सदिश राशियों के उदाहरण हैं - वेग, बल, संवेग इत्यादि। जिन राशियों में सिर्फ परिमाण होता है उन्हें अदिश राशि कहते हैं, जैसे - चाल, दूरी, द्रव्यमान, आयतन,समय,इत्यादि सदिश राशियों को अदिश से अलग समझने का कारण यह है कि हमे कभी-कभी किसी राशि की दिशा का ज्ञान करना आवश्यक होता है। जैसे कि जमीन पर रखे बक्से पर बल किस दिशा में लग रहा है - कितना लग रहा है यह स्पष्टतया नहीं बताता कि बक्सा खिसकेगा या नहीं। अगर हम बल उपर से नीचे की ओर लगाएं तो बक्सा कितना भी बल लगाने से नहीं खिसकेगा। पर यदि हम इसको क्षैतिज रूप से लगाएं तो एक नियत मात्रा के बल के बाद यह खिसकने लगेगा। गणित तथा भौतिक विज्ञान में सदिशों के बहुत उपयोग हैं।
पारा

पारा रासायनिक तत्व है इससे तापमापी बनती हैright|thumb|300px|साधारण ताप पर पारा द्रव रूप में होता है।
right|thumb|300px|पारे का अयस्क
पारा या पारद (संकेत: Hg) आवर्त सारिणी के डी-ब्लॉक का अंतिम तत्व है। इसका परमाणु क्रमांक ८० है। इसके सात स्थिर समस्थानिक ज्ञात हैं, जिनकी द्रव्यमान संख्याएँ १९६, १९८, १९९, २००, २०१, २०२ और २०४ हैं। इनके अतिरिक्त तीन अस्थिर समस्थानिक, जिनकी द्रव्यमान संख्याएँ १९५, १९७ तथा २०५ हैं, कृत्रिम साधनों से निर्मित किए गए हैं। रासायनिक जगत् में केवल यही धातु साधारण ताप और दाब पर द्रव रूप होती है।
ओपरा विनफ़्रे

ओपरा विनफ़्रे () (जन्म ओर्पाह गैल विनफ्रे (, २९ जनवरी १९५४) एक अमरीकी मिडिया उद्योजक, वार्ता शो मेज़बान, अभिनेत्री, निर्माता व लिपिकार है। विनफ़्रे को उनके स्वयं के नाम के कई पुरस्कार विजेता शो के कारण जाना जाता है जो १९८६ से २०११ तक प्रसारित किया गया व इतिहास का सबसे अधिक रेटिंग वाला धारावाहिक बन गया। उन्हें २०वि सदी की अमेरिका की सबसे रइस अफ़्रीकी अमरीकी लिपिकार होने का सम्मान प्राप्त है और एक काल में वे विश्व की अकेली अश्वेत अरबपति थी। कुछ जानकारों के अनुसार वे विश्व की सबसे प्रभावकारी महिलाओं में से एक है।

विनफ़्रे का जन्म मिसिसिप्पी के एक गरीब गाँव में कुवांरी माँ के यहाँ हुआ था व उनका बचपन मिल्वौकी में हुआ। अपने बचपन में उन्होंने उन्हें कई मुसीबतों का सामना करना पड़ा जिनमे उनके अनुसार नौ वर्ष की आयु में उनका बलात्कार किया गया था व चौदाह की उम्र में वे गर्भवती हो गई थीळ उनका बेटा गर्भ में ही मर गया था। टेंनेसी में एक हज्जाम के यहाँ उन्हें रहने के लिए छोड दिया गया जिन्हें वे अपना पिता कहती है। वहां रहते हुए उन्होंने एक रेडियो में कार्य करना प्रारंभ किया और साथ ही साथ १९ की उम्र में हाई स्कुल में पढ़ाई करते हुए घरेलु समाचार में सह-मेज़बान भी बन गई। उनकी भावनाओं से प्रेरित वक्तव्यों के चलते उन्हें दिन में प्रसारित होने वाले वार्ता शो का अधिकार प्रदान किया और इस शो को शिकागो के प्रथम क्रमांक का शो बनाने के बाद उन्होंने अपनी स्वयं की निर्माण कंपनी खोल दी व विश्वभर में प्रसारण करना शुरू कर दिया।
भारतीय पुरातत्व सर्वेक्षण

अंगूठाकार|भारतीय पुरातत्व सर्वेक्षण विभाग

भारतीय पुरातत्‍व सर्वेक्षण (भा.पु.स.) भारत की सांस्‍कृतिक विरासतों के पुरातत्‍वीय अनुसंधान तथा संरक्षण के लिए एक प्रमुख संगठन है। इसका प्रमुख कार्य राष्‍ट्रीय महत्‍व के प्राचीन स्‍मारकों तथा पुरातत्‍वीय स्‍थलों और अवशेषों का रखरखाव करना है। इसके अतिरिक्‍त, प्राचीन संस्‍मारक तथा पुरातत्‍वीय स्‍थल और अवशेष अधिनियम, 1958 के प्रावधानों के अनुसार यह देश में सभी पुरातत्‍वीय गतिविधियों को विनियमित करता है। यह पुरावशेष तथा बहुमूल्‍य कलाकृति अधिनियम, 1972 को भी विनियमित करता है। यह संस्‍कृति मंत्रालय के अधीन है।

राष्‍ट्रीय महत्‍व के प्राचीन स्‍मारकों तथा पुरातत्‍वीय स्‍थलों तथा अवशेषों के रखरखाव के लिए सम्‍पूर्ण भारत को 24 मंडलों में विभाजित किया गया है। संगठन के पास मंडलों, संग्रहालयों, उत्‍खनन शाखाओं, प्रागैतिहासिक शाखा, पुरालेख शाखाओं, विज्ञान शाखा, उद्यान शाखा, भवन सर्वेक्षण परियोजना, मंदिर सर्वेक्षण परियोजनाओं तथा अन्‍तरजलीय पुरातत्‍व स्‍कन्‍ध के माध्‍यम से पुरातत्‍वीय अनुसन्धान परियोजनाओं के संचालन के लिए बड़ी संख्‍या में प्रशिक्षित पुरातत्‍वविदों, संरक्षकों, पुरालेखविदों, वास्तुकारों तथा वैज्ञानिकों का कार्यदल है।

वर्तमान में ३६५० से अधिक प्राचीन स्मारक और पुरातात्विक स्थलों और राष्ट्रीय महत्व का अवशेष उपस्थित हैं। ये स्मारक विभिन्न काल से संबंधित हैं, प्रागैतिहासिक काल से औपनिवेशिक काल तक और विभिन्न भौगोलिक संरचना में स्थित हैं। वे मंदिरों, मस्जिदों, कब्रों, चर्चों, कब्रिस्तान, किलों, महलों, कदम-कुएं, रॉक-कट गुफाओं और धार्मिक वास्तुकला के साथ-साथ प्राचीन घाटियों और स्थलों को भी शामिल करते हैं, जो प्राचीन निवास के अवशेषों का प्रतिनिधित्व करते हैं। 

भारतीय पुरातत्व सर्वेक्षण के विभिन्न मंडलों के माध्यम से यह स्मारक और साइटें संरक्षित और रक्षित की जाती हैं, जो पूरे देश में फैली हैं। भारतीय पुरातत्व सर्वेक्षण के उपकार्यालय इन स्मारकों और संरक्षण गतिविधियों पर शोध करते हैं। इसका मुख्यालय देहरादून में है और इसकी विज्ञान शाखा आगरा में स्थित है।

भारतीय पुरातत्व सर्वेक्षण (ए.एस.आई.) ब्रिटिश पुरातत्वशास्त्री विलियम जोन्स, द्वारा १५ जनवरी, १७८४ को स्थापित एशियैटिक सोसायटी का उत्तराधिकारी है। सन १७८८ में इसका पत्र द एशियाटिक रिसर्चेज़ प्रकाशित होना आरम्भ हुआ था और सन १८१४ में इसका प्रथम संग्रहालय बंगाल में बना।

ए.एस.आई. अपने वर्तमान रूप में सन १८६१ में ब्रिटिश शासन के अधीन सर ऐलेक्ज़ैंडर कनिंघम द्वारा, तत्कालीन वाइसरॉय चार्ल्स जॉन कैनिंग की सहायता से स्थापित हुआ था। उस समय इसके क्षेत्र में अफगानिस्तान भी आता था। सन १९४४ में, जब मॉर्टिमर व्हीलर महानिदेशक बने, तब इस विभाग का मुख्यालय, रेलवे बोर्ड भवन, शिमला में स्थित था। स्वतंत्रता उपरांत, यह सन १९५८ की प्राचीन स्मारक और पुरातत्व स्थल एवं अवशेष धारा के अन्तर्गत आया।

अभी हाल ही में खुदाई में निकले अवशेषों में हर्ष-का-टीला, थानेसर, हरियाणा के अवशेशः हैं। इनसे कुशाण काल से मध्यकाल के भारत की सांस्कृतिक झलक मिलती है।
सूसन सानटाग

सूसन सानटाग (; 16 जनवरी 1933 - 28 दिसंबर 2004) एक अमेरिकी लेखक, फिल्म निर्माता, शिक्षक और राजनीतिक कार्यकर्ता थी। 1964 में, उसने अपना पहला प्रमुख कार्य, "निबंध" नोट्स ऑन "कैंप" प्रकाशित किया था। उनके सबसे प्रसिद्ध कार्यों में "ऑन फोटोग्राफ़ी", "अगेंस्ट इंटरप्रैटेशन", "स्टाईलज़ ऑफ रैडिकल विल", "द वे वी लाइव नाउ (लघु कहानी)", "इलनेस ऐज मेटाफर", "अमेरिका में" (उपन्यास), "अन्य के दर्द के संबंध में" और "ज्वालामुखी प्रेमी" हैं।

वह वियतनाम युद्ध और साराजेवो की घेराबंदी के दौरान लिखित में और संघर्ष के क्षेत्रों के बारे में बोलने, या यात्रा करने में सक्रिय थी। उन्होंने फोटोग्राफी, संस्कृति और मीडिया, [[एचआईवी / एड्स] एड्स] और बीमारी, मानवाधिकार और साम्यवाद और वामपंथी विचारधारा के बारे में व्यापक रूप से लिखा। हालांकि, उनके निबंध और भाषण में कभी-कभी विवाद उत्पन्न होता था, उसे "उसकी पीढ़ी के सबसे प्रभावशाली आलोचकों में से एक" के रूप में वर्णित किया गया है।
आर्थर मिलर

दाएँ|अंगूठाकार

आर्थर मिलर (१७ अक्टूबर १९१५- १० फरवरी २००५) अमेरिका के प्रमुख नाटककार और लेखक थे। द्वितीय विश्व युद्ध के बाद सामाजिक विषयों पर नाटक लिखने वाले मिलर ने बहुचर्चित 'द अमेरिकन ड्रीम' यानि 'सपनों के अमरीका' की कई ख़ामियाँ अमरीकी जनता और विश्व के सामने रखीं। इसी कारण उनकी आलोचना भी हुई लेकिन उसकी परवाह किए बिना उन्होंने अपने नाटकों में आधुनिक समाज पर अपना नज़रिया रखा। १९४९ में अपने नाटक एक सेल्समैन की मौत ('डेथ ऑफ़ ए सेल्समैन') का मंचन हुआ तो वे रातों-रात ही लोकप्रिय हो गए। यह एक आम व्यक्ति विली लोमैन की कहानी थी, जिसका अमरीका के पूँजीवाद में पूरा विश्वास है और जो व्यवसायिक सफलता के लिए काम करते हुए, भारी दबावों से घिरा हुआ, दम तोड़ देता है। इसी नाटक के लिए उन्हें १९४९ में पुलिट्ज़र पुरस्कार भी मिला। मिलर की ये योग्यता थी कि वे बिलकुल निजी या व्यक्तिगत कहानियों को भी व्यापक सामाजिक स्वरूप प्रदान कर देते थे।
ओरहान पामुक

thumb|right|ओर्हान पामुक

उपन्यासकार ओरहन पामुक का जन्म 1952 इस्तांबुल में हुआ ! उनके माता-पिता इंजनियरिंग में थे, इसलिए उनको भी इसी की सलाह दी गई ! इसके बावजूद वे बचपन में चित्रकार बनना चाहते थे, लेकिन अचानक उनकी रुचि साहित्य की तरफ झुकी और फिर उन्होंने 1974 से अपना लेखन प्रारंभ किया ! 

टर्की में इसके लिए में कोई अनुकूल राजनीतिक-सामाजिक परिस्थितियाँ नहीं थी, वे जिस भाषा में लिखते थे, उस हिसाब भी से विश्व-साहित्य में स्थान बना पाना कठिन था ! घरेलु और बाहरी मुश्किलों को झेलते हुए हुए भी उन्होंने अपने लेखन को एक मजबूत दिशा प्रदान की ! 

"परेशानी ही परेशानी, तलाक, पिता मर रहे थे, आर्थिक परेशानी, ये परेशानी, वो परेशानी, लेकिन मैं जान गया था की अगर मैं यहीं फंसा रहा तो जरूर मानसिक विकलांगता में चला जाऊंगा, इसलिए मैं रोज़ सुबह उठकर शावर के नीचे नहाता था और लिखने बैठ जाता था, इस उद्देश्य के साथ की मुझे एक अच्छी और सुन्दर किताब लिखनी है!" - पामुक (साक्षात्कार-द हिन्दू) 

ओरहान पामुक को पूर्व और पश्चिम के बीच के तनाव पर लिखने के लिए जाना जाता है। उनकी पुस्तकों की केन्द्रीय भूमिका यही है जिसमे वे दुनिया के दो हिस्सों के बीच की मानसिक - वैचारिक टकराहट को खंगालने की कोशिश करते हैं। ओरहान पामुक को सच्ची सफलता तब मिली जब 'माई नेम इज रेड' किताब दुनिया भर में पसंद की गई ! उसके बाद उन्होंने 'स्नो' 'म्यूज़ियम ऑफ इनोसेंस' 'इस्तांबुल, मेमोरी एंड द सिटी' आदि विविधता भरी बेहतरीन किताबें अपने पाठकों को दी, जो अंतर्राष्टीय स्तर पर बेस्टसेलर साबित हुई ! हिंदी में ओरहान पामुक की तीन किताबें पेंगुइन बुक्स, दिल्ली से प्रकाशित हुई हैं, माई नेम इज रेड' का हिंदी अनुवाद 'मेरे क़त्ल की दास्तान' नाम से और स्नो तथा द ब्लैक बुक इन्ही मूल नामों से उपलब्ध है !

पामुक एक प्रयोगधर्मी उपन्यासकार हैं जो साहित्य को स्वतंत्र कर्म मानते हुए किसी भी प्रकार की परिपाटी और प्रतिबद्धता को स्वीकार नहीं करते ! "मैं उस बच्चे की तरह हूँ, जो अपने पिता को बताना चाहता है की देखो मैं कितना होशियार हूँ!"(साक्षात्कार- पेरिस रिव्यू)

कई पुरस्कारों से सम्मानित ओरहन पामुक को वर्ष 2006 में साहित्य के नोबेल पुरस्कार से सम्मानित किया गया !


श्रेणी:नोबेल पुरस्कार विजेता साहित्यकार
श्रेणी:1952 में जन्मे लोग
सिंगापुर के राष्ट्रपति

सिंगापुर के राष्ट्रपति
* 1965-1970: एन्चिक यूसोफ बिन इशाक Encik Yusof bin Ishak (1910-1970) 
* 1970-1981: बेन्जामिन हेनरी शिअर्स Benjamin Henry Sheares (1907-1981) 
* 1981-1985: देवन नायर C.V. Devan Nair (1923-2005) 
* 1985-1993: वी किम वी Wee Kim Wee (1915-2005) 
* 1993-1999: ओंग टेंग चीओंग Ong Teng Cheong (1936-2002) 
* (From 1999: सेल्लपन रामनाथन् Sellapan Ramanathan (born 1924, became President unchallenged in 1999, and again in 2005 after other candidates failed to receive the Certificate of Eligibility to stand for elections.)

श्रेणी:सिंगापुर के राष्ट्रपति
बर्नार्ड मलामड

बर्नार्ड मलामड अमेरिका के राष्ट्रिय पुस्तक पुरस्कार विजेता लेखक थे, इन्होने ये पुरस्कार सन १९५९ में अपनी किताब दे मेजिक बरल और सन १९६७ में दे फिक्सर के लिये जीता। वे २०वि सदी में अमेरिका के कुछ महान यहूदी लेखको में से थे। उनका उपन्यास दे नैचुरल सन १९८४ की फिल्म जिसमे की रॉबर्ट रेडफोर्ड ने काम किया था का विषय बना.

श्रेणी:अमेरिकी लेखक
श्रेणी:1914 में जन्मे लोग
श्रेणी:१९८६ में निधन
त्रिकोणमिति

किसी दूरस्थ और सीधे मापन में कठिन सर्वेक्षण के लिए [[समरूपता|समरूप त्रिभुज]] के उपयोग का उदाहरण (1667)
त्रिकोणमिति गणित की वह शाखा है जिसमें त्रिभुज और त्रिभुजों से बनने वाले बहुभुजों का अध्ययन होता है। त्रिकोणमिति का शब्दिक अर्थ है 'त्रिभुज का मापन'। त्रिकोणमिति में सबसे अधिक महत्वपूर्ण है समकोण त्रिभुज का अध्ययन। त्रिभुजों और बहुभुजों की भुजाओं की लम्बाई और दो भुजाओं के बीच के कोणों का अध्ययन करने का मुख्य आधार यह है कि समकोण त्रिभुज की किन्ही दो भुजाओं (आधार, लम्ब व कर्ण) का अनुपात उस त्रिभुज के कोणों के मान पर निर्भर करता है। त्रिकोणमिति का ज्यामिति की प्रसिद्ध बौधायन प्रमेय ( पाइथागोरस प्रमेय ) से गहरा सम्बन्ध है।
मैथुन

मैथुन या यौनता जीव विज्ञान में आनुवांशिक लक्षणों के संयोजन और मिश्रण की एक प्रक्रिया है जो किसी जीव के नर या मादा (जीव का लिंग) होना निर्धारित करती है। मैथुन में विशेष कोशिकाओं (गैमीट) के मिलने से जिस नये जीव का निर्माण होता है, उसमें माता-पिता दोनों के लक्षण होते हैं। गैमीट रूप व आकार में बराबर हो सकते हैं परन्तु मनुष्यों में नर गैमीट (शुक्राणु) छोटा होता है जबकि मादा गैमीट (अण्डाणु) बड़ा होता है।

जीव का लिंग इस पर निर्भर करता है कि वह कौन सा गैमीट उत्पन्न करता है। नर गैमीट पैदा करने वाला नर तथा मादा गैमीट पैदा करने वाला मादा कहलाता है। कई जीव एक साथ दोनों पैदा करते हैं जैसे कुछ मछलियाँ।
व्लादिमीर पुतिन

व्लादिमीर व्लादिमीरोविच पुतिन () (जन्म: 7 अक्टूबर 1952) रूसी राजनीतिज्ञ हैं। वे 7 मई 2012 से रूस के राष्ट्रपति हैं तथा 2018 में हुए राष्ट्रपति चुनाव में 75% वोट हासिल करने के पश्चात अगले कार्यकाल के लिए भी निर्वाचित हुए हैं। इससे पहले सन् 2000 से 2008 तक रूस के राष्ट्रपति तथा 1999 से 2000 एवं 2008 से 2012 तक रूस के प्रधानमंत्री रह चुके हैं। अपने प्रधानमंत्री कार्यकाल के दौरान वे रूस की संयुक्त रूस पार्टी के अध्यक्ष भी थे।
व्लादिमीर पुतिन बायोग्राफी और हिस्ट्री इन हिंदी 

पुतिन ने 16 साल तक सोवियत संघ की गुप्तचर संस्था केजीबी में अधिकारी के रूप में सेवा की, जहाँ वे लेफ्टिनेंट कर्नल के पद तक पदोन्नत हुए। 1991 में सेवानिवृत्त होने के पश्चात उन्होंने अपने पैतृक शहर सेंट पीटर्सबर्ग से राजनीति में कदम रखा। 1996 में वह मास्को में राष्ट्रपति बोरिस येल्तसिन के प्रशासन में शामिल हो गए, एवं येल्तसिन के अप्रत्याशित रूप से इस्तीफा दे देने के कारण 31 दिसम्बर 1999 को रूस के कार्यवाहक राष्ट्रपति बने। तत्पश्चात, पुतिन ने वर्ष 2000 और फिर 2004 का राष्ट्रपति चुनाव जीता। रूसी संविधान के द्वारा तय किये गए कार्यकाल सीमा की वजह से वह 2008 में लगातार तीसरी बार राष्ट्रपति पद के चुनाव में खड़े होने के लिए अयोग्य थे। 2008 में दिमित्री मेदवेदेव ने राष्ट्रपति चुनाव जीता और प्रधानमंत्री के रूप में पुतिन को नियुक्त किया। सितंबर 2011 में, कानून में बदलाव के परिणामस्वरूप राष्ट्रपति पद के कार्यकाल की अवधि चार साल से बढ़ाकर छह साल हो गयी, एवं पुतिन ने 2012 में राष्ट्रपति पद के लिए एक तीसरे कार्यकाल की तलाश में चुनाव लड़ने करने की घोषणा की, जिसके चलते कई रूसी शहरों में बड़े पैमाने पर विरोध प्रदर्शन हुए। मार्च 2012 में उन्होंने यह चुनाव जीता और वर्तमान में 6 वर्ष के कार्यकाल की पूर्ति कर रहे हैं। 2018 में हुए राष्ट्रपति चुनाव में 76% वोट हासिल करने के पश्चात वे अगले कार्यकाल के लिए भी निर्वाचित हुए हैं।

प्रधानमंत्री और राष्ट्रपति के रूप में पुतिन के पहले कार्यकाल (1999-2008) के दौरान, वास्तविक आय में 2.5 गुणा वृद्धि हुई, वास्तविक पारिश्रमिक में तीन गुणा से अधिक वृद्धि हुई; बेरोजगारी और गरीबी आधी से काम हो गयी, एवं रूसियों द्वारा आत्म-मूल्यांकित जीवन संतुष्टि में काफी बढ़ोतरी हुई। पुतिन के पहले राष्ट्रपति कार्यकाल को आर्थिक वृद्धि के दौर के रूप में देखा जाता है: रूसी अर्थव्यवस्था में लगातार आठ साल तक संवृद्धि हुई, क्रय-शक्ति समता में 72% की वृद्धि एवं संज्ञात्मक सकल घरेलू उत्पाद में 6 गुणा वृद्धि देखने को मिली।
मिथ्याभाषकी परोक्षक

मिथ्याभाषकी परोक्षक यदि निरन्तर झूठ बोलने वाला कहे कि वह सत्य बोल रहा है तो यह तर्कशास्त्रीय परोक्षक हुआ।
श्रेणी:तर्कशास्त्र
परोक्षक

परोक्षक एक ऐसा वक्तव्य हुआ जिससे विरोधात्मक (असंगत) अर्थ निकले। 

उदाहरण
* मिथ्याभाषकी परोक्षक

* यमल परोक्षक
ज़ीनो परोक्षक

ज़ीनो परोक्षक 
यह तीन परोक्षक वेग की कल्पना में तर्क की कठिनाइयां प्रदर्शित करते हैं।


श्रेणी:तर्कशास्त्र
विस्लावा सिम्बोर्स्का

विस्लावा सिम्बोर्स्का (2 जुलाई 1923 – 1 फ़रवरी 2012) पोलिस कवयित्री, निम्बन्धकार, अनुवादक और १९९६ की नोबेल पुरस्कार साहित्य विजेता थी।


श्रेणी:1923 में जन्मे लोग
श्रेणी:२०१२ में निधन
श्रेणी:पोलैंड के लेखक
यारोस्लाव सैफर्ट

यारोस्लाव सैफर्ट 
नोबेल पुरस्कार साहित्य विजेता, १९८४

श्रेणी:1901 में जन्मे लोग